**Code of conduct i forbindelse med opstilling til FADLs Repræsentantskab**

I 2014 indførte man for første gang elektronisk valg til repræsentantskabet. Målet med at gennemføre elektronisk valg er at gøre det nemmere for medlemmerne at gøre deres demokratiske ret gældende i forbindelse med valget, hvilket gerne skulle resultere i en større deltagelse i valghandlingen end ved tidligere år, hvor deltagelsen har været < 10 %.

En større tilslutning til valget skulle gerne sikre, at de valgte repræsentanter på bedst muligvis repræsenterer FADL Københavns medlemsskare. Med den større valgdeltagelse også fra medlemmer, der ikke tidligere gad stemme, er det vigtigt at sikre, at folk har god og nem mulighed for at sætte sig ind i, hvem de stemmer på. Dette mener vi gøres bedst ved, at alle opstillede fremfører deres primære valgmotivation i det samme forum – de omtrent 150 ord der indsendes sammen med et billede på mit.fadl.dk.

Disse motivationer vil blive lagt på hjemmeside (hvortil der linkes fra Facebook) samt skrevet i MOK i ugerne op til valget. Det foreslås, at alle opstillede refererer til dette forum, når de opfordrer medlemmer til at stemme til valget, for at give medlemmerne det mest saglige grundlag at stemme ud fra. Det skal understreges, at dette er en opfordring til dem, der vælger at stille op og at det ikke kan pålægges den enkelte, opstillede at følge dette.

Forslag til Facebook-tekst: ”Husk, at der nu kan stemmes til FADLs repræsentantskab! Brug din indflydelse som medlem og gør din stemme gældende. Du kan læse mere om de opstillede og afgive din stemme på [indsæt hyperlink]”
Afstemningen foregår på mit.fadl.dk.

Med ønsker om et godt valg,

Generalforsamlingsudvalget FADL København